**„Eurocash1“ sudarė sutartį dėl patalpų nuomos verslo centre „U219“**

**Apsaugos paslaugas teikianti bendrovė „Eurocash1“ ir „Panevėžio statybos tresto“ (PST) valdoma įmonė „Šeškinės projektai“ pasirašė sutartį dėl daugiau nei 800 kv. m ploto biuro erdvių verslo centre „U219“, Vilniuje. Jose įsikurs „Eurocash1“ pagrindinė būstinė Baltijos šalyse.**

Numatoma, kad naujame biure „Eurocash1“ administruos visas savo paslaugas – elektroninės ir fizinės apsaugos, apsaugos sprendimų diegimo ir aptarnavimo, pinigų tvarkymo, seifų nuomos.

„Eurocash1“ direktorius Justinas Drėgva teigia, kad modernios architektūros verslo centre „U219“ daug dėmesio skiriama darbuotojų patogumui: įrengtos patogios darbo vietos, laisvalaikio zonos, žaliosios terasos, kuriomis naudosis darbuotojai ir svečiai.

Be to, biure įdiegta išmani infrastruktūra – automatinio valdymo apšvietimo sistema, į vieną tinklą sujungtos ir kartu valdomos šildymo, vėsinimo, vėdinimo ir drėkinimo sistemos.

„Siekiame, kad biure darbuotojai galėtų jaustis patogiai, todėl rinkdamiesi naujas patalpas ieškojome galimybės sukurti modernią ir patogią aplinką darbui. Naujoje buveinėje bus ne tik daugiau erdvės, bet ir daugiau natūralios dienos šviesos, pritaikytų inovatyvių sprendimų, turėsime vieną iš pažangiausių saugomų objektų stebėjimo centrų Europoje“, – sako J. Drėgva.

Jo teigimu, naujasis biuras bus strategiškai patogioje miesto lokacijoje, todėl darbuotojams ir klientams naująjį biurą patogu pasiekti.

„Kaip ir su visais „U219“ nuomininkais, stengiamės atitikti „Eurocash1“ poreikius ir panašu, kad mums pavyko – derybos vyko sklandžiai, greitai radome bendrą kalbą. Džiaugiamės galėdami suteikti naujus namus apsaugos sektoriaus lyderei ir praplėsti „U219“ bendruomenę“, – tvirtina Almantas Gudinauskas, „U219“ valdančios PST antrinės nekilnojamojo turto plėtros bendrovės „Šeškinės projektai“ direktorius.

Įsikraustymą į naują būstinę „Eurocash1“ planuoja šių metų rugpjūtį.

**Daugiau informacijos:**

Simona Survilaitė

co:agency projektų vadovė

+370 685 25281

simona.s@coagency.lt